עמנואל הצופה

שמאל|ממוזער|250px|דגם הפסל שואה ותקומה שהוצב באוניברסיטת תל אביב
שמאל|ממוזער|250px|הסטודיו של עמנואל הצופה בנמל יפו
שמאל|ממוזער|250px|פסל הסירה של עמנואל הצופה ברחבת מוזיאון תל אביב לאמנות
שמאל|ממוזער|250px|פסל הרעות ביראון
שמאל|ממוזער|180px|שור
עמנואל הצופה (19 בנובמבר 1928 – 19 ביולי 2019) היה פסל ישראלי.

קורות חייו
הצופה נולד בתל אביב ונמשך לפיסול מגיל צעיר. הוא למד בבית הספר לקציני ים עכו, והמשיך ללימודי פיסול בבצלאל. בהמשך השתלם בפיסול בשיש ובאבן בפייטרה-סנטה  שבמערב איטליה.

במלחמת העצמאות הצטרף להכשרה המגויסת של הצופים בקיבוץ דפנה, ושירת בגדוד השלישי בחטיבת יפתח של הפלמ"ח בפלוגה ט'. בינואר 1948 השתתף בקרב ליד הכפר מנסורה. באתר מרכז המידע פלמ"ח מסופר שמפקד הכיתה שנפצע העביר את הפיקוד לעמנואל אשר ניהל את הקרב בתושיה ובגבורה במשך רוב שעות היום. לאחר פציעות בקרבות נוספים, נאלץ לעזוב את החי"ר והתגייס לקורס החובלים הראשון של חיל הים. לאחר שחרורו הצטרף לצי הסוחר, ועבד כ-50 שנה בימאות בתפקידים שונים, כמו רב חובל, נתב, מפקח ויועץ ימי. הצופה אף כתב עם חברו רב החובל עמנואל קלמפרר ספר ניווט ימי ואסטרונומי.

הצופה נפטר ב-19 ביולי 2019. הותיר אחריו אישה, שלושה ילדים, בהם הגר אלמביק הצופה, ונכדים. התגורר בתל אביב.

בשנת 2023 קבעה עיריית תל אביב לוחית זיכרון בכניסה לביתו ברחוב בארי 44.

עבודתו כפָּסל
הצופה פיסל באבן בלבד, ופעל בבית המלאכה שלו שבדרום נמל יפו. הוא הציג בתערוכות קבוצתיות ובתערוכות יחיד בכמה מקומות בישראל ומחוצה לה. כמו בדיסלדורף ובקלן שבגרמניה, בניו יורק שבארצות הברית, בטויאמורה שביפן ועוד. הוא זכה בפרס ביפן ובפרס מוזיאון תל אביב. על עבודתו כתב הצופה: . הסופר והעיתונאי אדם ברוך כתב עליו:

 ציוני דרך בפיסול 
 1990 - פסל השואה והגבורה מוצג ברחבת ספריית וינר שבאוניברסיטת תל אביב.
 1991 - פסל ה"כס" מוצג בגן הפסלים בגלריה של אוניברסיטת תל אביב. הציג בתערוכה ברעננה והוצבו שני פסלים "צורה" ו"זוג" בעיר.
 1992 - השתתף בשתי תערוכות קבוצתיות בדיסלדורף בגרמניה. הציג בתערוכות בנווה צדק, בתיאטרון ירושלים, בבית האמנים אלחריזי ובבינאלה בעין הוד.
 1993 - השתתף בבינאלה הבינלאומית לפיסול בטויאמורה ביפן ופסלו "הצורה" נרכש על ידי המארגנים. הציג בתערוכה ברעננה והציבו את הפסל "עוגן" בעיר. פסל "צורה" נרכש על ידי חברת כרטיסי אשראי לישראל והוצב במשרדי החברה בגבעתיים.
1994 - פסל "צורה" נרכש והוצב בתחנת הרכבת בתל אביב. הציג בתערוכה בניו יורק.
1995 - הפסל "עוגן" זכה בGrand Prix בבינאלה בטויאמורה ביפן. הציג בתערוכת יחיד במשכן לאמנות הבמה בתל אביב.
1996 - פסל "עוגן" נמכר במכירה פומבית של סות`ביס בניו יורק. השתתף בסימפוזין פיסול בחצור הגלילית ופסל "צורה" הוצב בחזית בניין המועצה. פסל "יפו" הוצב בשדרות ירושלים.
 1999 - הציג בתערוכה קבוצתית בבית העם באשקלון.
 2001 - פסל "הרעות" מבזלת הוצב בקיבוץ יראון לזכר הנופלים אנשי הכשרת דפנה מחטיבת יפתח במלחמת העצמאות. ב-2014 הציג פסל דומה ליד מוזיאון הרעות.
 2002 - הציג תערוכת יחיד במשכן האומנים בהרצליה. זכה בפרס קרן סנדלר במוזיאון תל אביב.
 2003 - הציג תערוכת יחיד בשם סודות גלויים, אוצר התערוכה: אדם ברוך, במוזיאון הימי הלאומי בחיפה והשתתף בתערוכות קבוצתיות באשדוד ובתל אביב. פסל "הסירה" הוצב ברחבת מוזיאון תל אביב.
 2009 - הציג בתערוכה "חדש מול ישן", תערוכת פיסול קבוצתית במוזיאון יפו לעתיקות.

 פרסים 
 1995 - Grand Prix בבינאלה בטויאמורה ביפן עבור "עוגן" מאבן גרניט שחורה
 2003 - פרס מוזיאון תל אביב לפיסול, קרן משפחת סנדל.

גלריית תמונות

 לקריאה נוספת 
 עמנואל הצופה קטלוג עקרוני. הוצאה עצמית, 2002.

 קישורים חיצוניים 



 זוג, פסל ברונזה של עמנואל הצופה
 עמנואל הצופה קטלוג עקרוני
 פסל השואה והגבורה באוניברסיטת תל אביב שצילם אלכס ליבק
 הבלוג של עמנואל הצופה





הערות שוליים

קטגוריה:פסלים ישראלים
קטגוריה:רבי חובלים ישראלים
קטגוריה:לוחמי הפלמ"ח
קטגוריה:תל אביב-יפו: אישים
קטגוריה:אנשי היישוב ילידי הארץ
קטגוריה:בוגרי בית הספר לקציני ים עכו
קטגוריה:בוגרי בית הספר בצלאל החדש לאומנות ולאמנות
קטגוריה:זוכי פרס דן סנדל לפיסול
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1928
קטגוריה:ישראלים שנפטרו ב-2019